Document ID: 32001R0495

32001R0495
L 072/6
SLUŽBENI LIST EUROPSKE UNIJE
UREDBA KOMISIJE (EZ) br. 495/2001
od 13. ožujka 2001.
o izmjeni Priloga Uredbi Vijeća (EEZ) br. 3508/92 o uspostavi integriranog administrativnog i kontrolnog sustava za neke programe potpore Zajednice
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 3508/92 od 27. studenoga 1992. o uspostavi integriranog administrativnog i kontrolnog sustava za neke programe potpore Zajednice (1), kako je zadnje izmijenjena Uredbom (EZ) br. 1593/2000 (2), a posebno njezin članak 9.a stavak 1. treći podstavak,
budući da:
(1)
Sukladno članku 9.a Uredbe (EEZ) br. 3508/92 države članice moraju osigurati da mjere koje nisu navedene u članku 1., ali su nabrojene u Prilogu ovoj Uredbi, kao u slučaju lana i konoplje, budu kompatibilne s integriranim administrativnim i kontrolnim sustavom.
(2)
Prema Uredbi Vijeća (EZ) br. 1672/2000 od 27. srpnja 2000. o izmjeni Uredbe (EZ) br. 1251/1999 o uspostavi sustava potpora za proizvođače nekih ratarskih usjeva, za uključivanje lana i konoplje koji se uzgajaju za dobivanje vlakna (3), plaćanja izravne potpore za lan i konoplju su ugrađena u sustav potpore za proizvođače nekih ratarskih usjeva, a koje izravno uređuje integrirani administrativni i kontrolni sustav.
(3)
Pozivanje na lan i konoplju u Prilogu Uredbi (EEZ) br. 3508/92 je stoga zastarjelo. Prilog treba sukladno tome izmijeniti.
(4)
Mjere iz ove Uredbe su u skladu s mišljenjem Odbora EFSJP,
DONIJELA JE OVU UREDBU:
Članak 1.
Prilog Uredbe (EEZ) br. 3508/92 zamjenjuje se Prilogom ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. ožujka 2001.

Labels: 19
5
6